**Adatkezelési Tájékoztató**

**a Társadalomtudományi Kutatóközponttal foglalkoztatási jogviszonyban állók számára**

# Az adatkezelő megnevezése

Az adatkezelő neve: Társadalomtudományi Kutatóközpont (TK)

Székhely: 1097 Budapest, Tóth Kálmán utca 4.

E-mail cím: titkarsag@tk.mta.hu

Telefon:+361/224-6700

Honlap: <http://www.tk.mta.hu>

# Az adatkezeléssel érintett személyek

A TK-val foglalkoztatási jogviszonyban álló, illetőleg álláspályázatot benyújtó személyek.

# A kezelt személyes adatok

A TK a foglalkoztatási jogviszonnyal összefüggésben részben jogszabályi előírások, részben belső szabályzat alapján kezel személyes adatokat.

### 3.1 A jogszabályi kötelezettségek alapján történő adatkezelés

**a) A kezelt adatok fajtái**

A TK, mint munkáltató, a vonatkozó jogszabályi kötelezettségek teljesítése érdekében a következő adatokat kezeli:

- név, születési név, születési hely és idő, nem, állampolgárság, anyja neve, TAJ szám, adóazonosító jel, bankszámlaszám, lakcím, tartózkodási hely, telefonszám, családi állapot iskolai végzettség(ek), szakképzettség, tudományos fokozat, nyelvtudás, korábbi munkahelyek (a megszűnés módja, időpontja), a közalkalmazotti jogviszony kezdete, a bűnügyi nyilvántartó szerv által kiállított hatósági bizonyítvány száma, kelte, a jubileumi jutalom és a végkielégítés mértéke kiszámításának alapjául szolgáló időtartamok, a közalkalmazott jelenlegi besorolása, vezetői beosztása, címadományozás, jutalmazás, kitüntetés adatai, a minősítések időpontja, tartalma, személyi juttatásokkal összefüggő adatok, a munkából való távollét jogcíme és időtartama, a munkavégzésre irányuló egyéb jogviszonnyal kapcsolatos adatok, gyermekek adatai (név, születési hely, születési idő, egyéb eltartottak száma, az eltartás kezdete, TAJ szám, adóazonosító jel, anyja születési neve), a gyerekek után járó pótszabadságra vonatkozó adatok,

- a foglalkoztatási jogviszony típusa,

- a munka-alkalmassági vizsgálatok eredménye.

**b) Az adatkezelés célja:** a munkáltatói feladatok ellátása, az illetményszámfejtés, a munkáltatót és a munkavállalót terhelő adó- és járulékfizetési kötelezettségek teljesítése.

**c) Az adatkezelés jogalapja:** az Európai Parlament és a Tanács 2016/679 Általános Adatvédelmi Rendelete (Rendelet) 6. cikk (2) bekezdés c) pontja, mely kimondja, hogy jogszerű az az adatkezelés, amely az adatkezelőre vonatkozó jogi kötelezettség teljesítése miatt szükséges. E jogi kötelezettségeket szabályozó hazai normák a következők:

* 2011. évi CXII. törvény az információs önrendelkezési jogról és az információszabadságról
* 2012. évi I. törvény a Munka Törvénykönyvéről
* 2011. évi CXCV. törvény az államháztartásról (Áht.)
* 368/2011. (XII. 31.) Korm. rendelet az államháztartásról szóló törvény végrehajtásáról (Áht.Vr.)
* 1992. évi XXXIII. törvény a közalkalmazottak jogállásáról
* 1995. évi LXVI. törvény a köziratokról, a közlevéltárakról és a magánlevéltári anyag védelméről
* 1995. évi CXVII. törvény a személyi jövedelemadóról
* 1997. évi LXXX. törvény a társadalombiztosítás ellátásaira és a magánnyugdíjra jogosultakról, valamint e szolgáltatások fedezetéről
* 1997. évi LXXXI. törvény a társadalombiztosítási nyugellátásról
* 1997. évi LXXXIII. törvény a kötelező egészségbiztosítás ellátásairól
* 2017. évi CL. törvény az adózás rendjéről
* 2011.évi CXCI. törvény a megváltozott munkaképességű személyek ellátásairól
* 33/1998. (VI.24.) NM rendelet a munkaköri, szakmai, illetve személyi higiénés alkalmasság orvosi vizsgálatáról és véleményezéséről

**d) Az adatkezelés időtartama**

A TK a jogszabályi előírások alapján kezelt személyes adatokat a munkavállalóra irányadó öregségi nyugdíjkorhatár betöltését követő öt évig köteles megőrizni.

**e) Az adatkezelés módja**

A TK az adatokat elektronikusan és papíralapon, a székhelyén a munkavállalók személyi anyagában lefűzve tárolja. Az elektronikus adatkezelés a Központosított Illetmény-számfejtési Rendszerben (KIRA) történik.

A foglalkoztatottak adatait tartalmazó adatbázisok jelszóval védettek, az érintettek személyes adataihoz az TK azon közalkalmazottai férhetnek hozzá, akiknek ez a feladataik elvégzéséhez szükséges.

A kezelt és feldolgozott adatok megőrzésére és selejtezésére vonatkozó szabályokat törvények és a vonatkozó belső szabályzatok (Iratkezelési Szabályzat és Irattári Terv) tartalmazzák.

**f) Adattovábbítás**

A TK kizárólag törvényben meghatározott esetekben és módon továbbítja a munkavállalói adatokat harmadik személynek. A TK az Áht. és az Áht. Vhr. alapján a Magyar Államkincstárnak továbbítja a munkavállalóknak mindazon adatait, amelyek a Központi Illetményszámfejtés keretében elvégzendő feladatok teljesítéséhez kellenek. A TK – jogszabályban előírt kötelezettségének megfelelően – a munkába lépés előtti üzemorvosi alkalmassági vélemény, valamint az időszakos alkalmassági vélemény (felülvizsgálat) kiállításához szükséges személyes adatokat a TK-val szerződésben álló foglalkozás-egészségügyi orvosnak átadja.

**g) Adatfeldolgozó**

A TK a munkaviszonnyal összefüggésben kezelt munkavállalói adatokkal összefüggésben adatfeldolgozót nem vesz igénybe.

### 3.2 A nem jogszabályi kötelezettség alapján történő adatkezelés

### 3.2.1 Térfigyelő kamerák használata

A TK-val megkötött szerződés alapján a Magyar Tudományos Akadémia Létesítménygazdálkodási Központ (MTA LGK) az 1097 Budapest Tóth Kálmán utca 4. szám alatti épületében kamerarendszert működtet.

**a) A kezelt adatok fajtái:** a térfigyelő kamerák által rögzített képfelvételek.

**b) Az adatkezelés célja:** a munkavállalók személyi és vagyonvédelme.

**c) Az adatkezelés jogalapja**: a Rendelet 6 cikk (1) bekezdés f) pontja, mely kimondja, hogy az adatkezelés jogszerű, ha az az adatkezelő jogos érdekeinek érvényesítéséhez szükséges. A TK a térfigyelő kamerák működtetését indokoló jogos érdekének igazolására érdekmérlegelési tesztet készített, amelyet a kamerás megfigyelésével érintettek rendelkezésére bocsátja.

**d) Az adatkezelés időtartama:**

A rögzítés automatikusan történik és a felvétel 72 óra elteltével, szintén automatikusan törlődik. Ha a személyek vagy a vagyontárgyak sérelmével járó cselekmény történik, akkor ennek kivizsgálásáig a felvételeket törölni nem lehet.

**e) Az adatkezelés módja**:

A kamerákat az épületet üzemeltető MTA LGK cég kezeli, a karbantartási és javítási feladatokat a Criterion Zrt. látja el.

A kamerák az épület külső területeit figyelik, valamint az aulát, illetve a szinti ki-és bejáratokat egészen a mélygarázstól az emeletekig (a szinti folyosókat nem).

|  |  |
| --- | --- |
| **A kamera száma** | **A kamerakép** |
|  | Tóth Kálmán utca 4. felőli főbejárat |
|  | Mélygarázs 1. szint |
|  | Mélygarázs 2. szint |
|  | Mélygarázs bejárata a szolgalmi út felől |
|  | Szolgalmi út az épület jobb oldalán |
|  | Főbejárat - Aula |
|  | Szinti bejárat – 1. emelet |
|  | Szinti bejárat – 2. emelet |
|  | Szinti bejárat – 3. emelet |
|  | Szinti bejárat – 4. emelet |
|  | Épület bal oldala – Vaskapu utca |

A felvételek megismerésére jogosult: az MTA LGK által biztosított őrszolgálat, a TK üzemeltetési csoportja, illetve a karbantartó cég: a Criterion Zrt.

**f) Adattovábbítás:** A TK a kamerás megfigyelés során rögzített adatokat kizárólag abban az esetben továbbítja harmadik fél számára, ha ezt törvény lehetővé teszi vagy előírja.

**g) Adatfeldolgozó**

A TK a kamerás megfigyeléshez adatfeldolgozással az MTA LGK-t (1112 Budapest Budaörsi út 45.) és a Criterion Zrt-t (1033 Budapest, Polgár u. 8.) bízta meg.

### 3.2.2 Munkaeszközök használata során történő adatkezelés

A munkavégzés segítése érdekében a munkáltató számítástechnikai eszközöket, illetve mobiltelefonokat biztosíthat. A számítástechnikai eszközök és telefonok magánhasználata engedélyezett.

**a) A kezelt adatok fajtái:** név, munkakör, e-mail cím.

**b) Az adatkezelés célja:** Az alkalmazottak feladatellátásának biztosítása.

**c) Az adatkezelés jogalapja**: A Rendelet 6. cikk 1 bekezdés (f) pontja alapján a munkáltató azon jogos érdeke, hogy a közalkalmazott számára a munkavégzéshez szükséges számítástechnikai és mobiltelefon eszközöket biztosítsa.

**d) Az adatkezelés időtartama:** A közalkalmazott szerződésének megszűnéséig.

**e) Az adatkezelés módja:** A számítástechnikai és mobil eszközökkel kapcsolatos adatokat a Gazdasági Osztály tartja nyilván.

**f) Adattovábbítás:** A közalkalmazottak adatait a TK harmadik fél részére nem továbbítja.

**g) Adatfeldolgozó:** A TK adatfeldolgozót nem vesz igénybe.

3.2.3 Az épületbe történő be- és kiléptetés

**a) A kezelt adatok fajtái:** név, munkakör, szervezeti egység, e-mail cím, fénykép, jogviszony kezdete és vége, belépési jogosultságok

**b) Az adatkezelés célja:** a beléptető kártyák kiadása,

**c) Az adatkezelés jogalapja**: A Rendelet 6. cikk 1 bekezdés (f) pontja alapján a munkavállalók személyi és vagyonvédelme

**d) Az adatkezelés időtartama:** A közalkalmazott szerződésének megszűnéséig.

**e) Az adatkezelés módja**: a belépésre jogosultakról az MTA LGK nyilvántartást vezet

**f) Adattovábbítás:** Az alkalmazottak adatait a TK harmadik fél részére nem továbbítja.

**g) Adatfeldolgozó:** A TK adatfeldolgozással az MTA LGK-t és a Criterion Zrt-t bízta meg.

### 3.2.4 Az álláspályázatokhoz kapcsolódó adatkezelés

**a) A kezelt adatok köre:** Az álláspályázattal kapcsolatban a pályázó által benyújtott dokumentumokban szereplő adatok.

**b) Az adatok kezelésének célja**: a TK-hoz érkezett álláspályázatok, önéletrajzok, motivációs levelek megismerése és értékelése, az álláskeresők nyilvántartása, az álláskeresők és álláspályázatot, önéletrajzot benyújtók személyre szabott értesítése, kapcsolattartás, személyes interjúk szervezése.

**c) Az adatkezelés jogalapja:** Az álláspályázatokban, önéletrajzokban szereplő személyes adatok kezelése a GDPR 6. cikk (1) bekezdés a) pontja alapján az érintett önkéntes hozzájárulásán alapszik.

**d) Az adatkezelés időtartama:**

A TK a pályázó személyes adatait a pályázati eljárás lezárását követő 90 napon belül törli, kivéve, ha a pályázó személyes adatai további kezeléséhez hozzájárul, abból a célból, hogy a későbbi pályázati lehetőségekről, megüresedett pozíciókról tájékoztatást kapjon. Amennyiben a pályázó a személyes adatai további kezeléséhez hozzájárul, a személyes adatokat a TK legfeljebb 12 hónapig kezeli kizárólag az előbbiekben meghatározott célból.

**e) Az adatkezelés módja:** A TK az adatokat elektronikusan tárolja.

A foglalkoztatottak adatait tartalmazó számítógépek jelszóval védettek, az érintettek személyes adataihoz a TK azon közalkalmazottai férhetnek hozzá, akiknek ez a feladataik elvégzéséhez szükséges.

A kezelt és feldolgozott adatok megőrzésére és selejtezésére vonatkozó szabályokat törvények és a vonatkozó belső szabályzatok (Iratkezelési Szabályzat és Irattári Terv) tartalmazzák.

**f) Adattovábbítás:** A TK kizárólag törvényben meghatározott esetekben és módon továbbítja a munkavállalói adatokat harmadik személynek.

**g) Adatfeldolgozó:**Az álláspályázatok lebonyolításához a TK adatfeldolgozót nem vesz igénybe.

# 4. Az érintettek jogai

**a) A tájékoztatáshoz való jog**

Az érintett írásban tájékoztatást kérhet arról, hogy a TK mely személyes adatait, milyen jogszabály alapján, milyen célból, meddig kezeli, kiknek mely jogszabály alapján továbbította. A TK a kért tájékoztatást 30 napon belül írásban adja meg.

**b) Az adatok helyesbítéséhez való jog**

Az érintett írásban kérheti adatainak helyesbítését. A TK a kérelemnek 30 napon belül eleget tesz, és erről írásban értesíti az érintettet.

**c) Az adatok törléséhez való jog**

A TK törli azokat az adatokat, amelyek

- kezelése jogellenes;

- hiányosak vagy tévesek - és ez az állapot jogszerűen nem orvosolható -, feltéve, hogy a törlést törvény nem zárja ki;

- az adatkezelés célja megszűnt, vagy az adatok tárolásának a Rendeletben, törvényben vagy a TK belső szabályzataiban meghatározott határideje lejárt;

- törlését a bíróság vagy az Adatvédelmi Hatóság elrendelte.

**d) Jogorvoslathoz való jog**

Az érintett az adatai kezelésével kapcsolatosan

- panaszt tehet a TK Adatvédelmi Tisztviselőjénél,

- beadvánnyal fordulhat a Nemzeti Adatvédelmi és Információszabadság Hatósághoz (1125 Budapest, Szilágyi Erzsébet fasor 22/C), vagy

- pert indíthat a lakóhelye (tartózkodási helye) szerint illetékes bíróságon.

# 5. Az Adatvédelmi Tisztviselő

A TK adatvédelmi tisztviselőjének

neve: dr. Kerekes Zsuzsanna

e-mail címe: kerekes.zsuzsa@tk.mta.hu

# 6. Az Adatkezelési Tájékoztató módosítása

A TK fenntartja a jogot, hogy az adatkezelési tájékoztatóját megváltoztassa. Erre különösen akkor kerülhet sor, ha jogszabály azt kötelezővé teszi. Az adatkezelés megváltoztatása nem jelentheti a személyes adatok céltól eltérő kezelését. Az erre vonatkozó tájékoztatást az adatkezelő 15 nappal előtte közli az érintettekkel.

**Nyilatkozat**

Alulírott, ................................................................................................ munkavállaló nyilatkozom, hogy a TK munkavállalói személyes adatainak kezelésről szóló tájékoztatójában foglaltakat megismertem. A személyes adataimban történt változásokat 8 napon belül munkáltatómnak bejelentem.

Kelt: ..........................................

 ………………………………